Rogožarski SIM-VI

**SIM-VI** je jugoslovenski avion školski / sportsko turistički dvosedi, jednomotorni nisokokrilac koji je proizveden 1937. godine u jugoslovenskoj fabrici aviona Rogožarski iz Beograda

## Projektovanje i razvoj

Avion **SIM-VI** je projektovao inženjer Sima Milutinović početkom 1930.-tih godina u želji da napravi laki i u eksploataciji jeftin avion za obuku pilota koji bi omogućio lakšu popularizaciju i omasovljenje sportskog vazduhoplovstva. Ovaj projekt je ležao u fijoci sve do 1936. godine kada su se stekli uslovi da se napravi jedan prototip ovog aviona. Prototip je napravljen u fabrici Rogožarski a prvi probni let je obavljen 1937. god. Avion je namenjen civilnoj upotrebi tj. obuci sportskih pilota, demonstracionim i turističkim letovima.
  
## Tehnički opis
Avion je bio nisokokrilni jednokrilac sa jednim četvoro cilindričnim rednim motorom Walter Mikron snage 50 KS, drvenom dvokrakom elisom, sa dva člana posade koji su sedeli u tandem rasporedu, jedan iza drugog. 
 
Avion je bio drvene konstrukcije presvučene platnom. Krila su tankog profila svega 6% trapezastog oblika sa zaobljenim krajevima. Sa svake strane, krila su bila zategnuta profilisanim žičanim zategama. 
### Varijanta aviona SIM-VI
Odmah nakon završenih ispitivanja u letu aviona **SIM-VI** inž. Milutinović se prihvatio otklanjanju uočenih nedostataka tako da je već do kraja 1937. godine u Rogožarskom napravljena nova varijanta ovog aviona koja je dobila oznaku **SIM-VI-a**.
U odnosu na svog prethodnika ovaj avion se razlikovao pre svega što je imao ugrađen nešto snažniji motor Walter Mikron II snage 44&nbsp;kW (tj. 60KS). Povećanje snage motora zahtevalo je ojačavanje osnovne konstrukcije aviona što je inž. Milutinović iskoristio za opšte poboljšanje aviona. Naime, kod aviona **SIM-VI–a** je povećana relativna debljina krila sa 6% na 15 % pa su zbog povećane čvrstoće krila izbačene žičane zatege a krila su do polovine razmaha bila presvučena lepenkom umesto platnom što je poboljšalo opštu krutost aviona. To je takođe omogućilo poboljšanje stajnog trapa i aerodinamičke karakteristike novog aviona, dok mu je težina neznatno povećana.

#### Opšte karakteristike aviona SIM-VI–a
* Posada: 2 člana
* Dužina aviona: 7,16 m
* Razmah krila: 9,4 m
* Površina krila: 14,6 m2
* Težina praznog aviona: 315&nbsp;kg
* Ukupna poletna težina: 515&nbsp;kg
* Pogonska grupa: 1 h Walter Mikron II snage 44&nbsp;kW (tj. 60KS) četvorocilindrični linijski motor

#### Performanse aviona SIM-VI–a
* Maksimalna brzina: 160&nbsp;km/h
* Minimalna brzina: 68&nbsp;km/h
* Dolet: 480&nbsp;km
* Praktičan plafon leta: 4.500 m.

## Operativno korišćenje
### Korišćenje aviona SIM-VI
Nakon uspešnog ispitivanja i registracije (YU-PDX) avion **SIM-VI** je otkupila Središnja uprava Aerokluba koja ga je koristila na vazduhoplovnim mitinzima i za obuku i trenažu sportskih pilota. U serijsku proizvodnju avion nije ušao jer se nije mogao koristiti na manjim i nedovoljno uređenim aerodromima koji su se obično nalazili u unutrašnjosti zemlje.

### Korišćenje aviona SIM-VI–a
Ispitivanja u letu koja su obavljena na aerodromu u Zemunu su pokazala da je avion **SIM-VI–a** ima nešto bolje karakteristike od svog prethodnika on je za razliku od njega mogao da izvodi i osnovne akrobacije. Nakon dobijanja plovidbene dozvole avion je registrovan civilnim oznakama YU-PEZ i njega je otkupila Središnja uprava Aerokluba. Avion je korišćen sve do početka rata 1941. godine na aero-mitinzima, za trenažu pilota i sportska takmičenja. Pilot inž. Arsenijević, učestvovao je sa ovim avionom na sportskom takmičenju Kružni let sportskih aviona kroz države Male Atante 1938. godine kojom prilikom je etapno preleteo 3.274&nbsp;km ostvarivši prosečnu brzinu od 151,01&nbsp;km/h. 
Piloti koji su leteli ovim avionom smatrali su da je avion pokretljiv i lak za upravljanje i letenje, ali pored dobrih osobina i relativno niske cene **SIM-VI–a** nije rađen u seriji jer nije mogao da pobedi tradicionalan, empirijski pristup (robustan i snažan avion je dobar avion). Uoči rata ovaj avion je uključan u VV (Vojno vazduhoplovstvo) i korišćen kao avion za vezu, uništen je prilikom bambardovanja ratnog aerodroma Lazarevac 7. aprila 1941. godine.

## Zemlje koje su koristile ovaj avion

* :

## Povezano
* SIM-II
* SIM-VIII
* Fabrika Aviona Rogožarski A. D.
* Sima Milutinović (konstruktor aviona)

## Reference

## Literatura

* 
* 
* 
* 

## Vanjske veze
* registar YU-aviona